শাহাজান বেগমের স্বামী মো. বাছের জানান, তাদের বাড়িও আকিয়াব জেলার মংডুর দক্ষিণে বাঘঘোনা গ্রামে। পাঁচ–সাত মাস আগে তার স্ত্রী অসুস্থ হয়ে পড়লে পাড়ার এলএমএফ চিকিৎসক টিবি রোগের চিকিৎসা দেন। ভুল চিকিৎসার কারণে তার শরীর জীর্ণশীর্ণ হয়ে গেছে। ক্যাম্পে এসে জানতে পারেন তার স্ত্রীর এইডস হয়েছে। দুই রোগী জানান, প্রথমে তারা হ্নীলা ক্যাম্পে ডা. শাহজাহানের কাছে চিকিৎসা নেন। সেখান থেকে লেদা ক্যাম্প এবং গত রবিবার চমেক হাসপাতালে পাঠানো হয় তাদেরকে। বাছের জানান, তিনি এবং তার মেয়ে জান্নাতুল বাকির পরীক্ষা করিয়েছেন। চিকিৎসকরা তাদের শরীরে এইচআইভি’র জীবানু পাননি।